lapning
Lapning, finbearbejdningsproces inden for metalindustrien. Lapning anvendes især til færdiggørelse af ind- og udvendige cylinderflader og plane flader. Lapning udføres ved anvendelse af løse slibekorn i pulverform i modsætning til andre slibeprocesser, hvor der anvendes bundne slibekorn; slibekornene slæmmes op i fx petroleum eller i fed olie. Toleranceområdet er nogle få tusindedele mm med opnåelige overfladeruheder på 0,04-1 μm. Se også slibning.